Kyk: Geen arms of bene, maar hope moed en durf | Netwerk24
Kyk: Geen arms of bene, maar hope moed en durf
16 Februarie 2017 05:55
“Jy moet jou eie potensiaal definieer en jouself elke dag uitdaag.”Met dié woorde het die Amerikaner Craig Dietz, wat nie arms of bene het nie, die pasiënte van die Mediclinic Muelmed se neuro- en spinale rehabilitasiesentrum Woensdagmiddag gemotiveer. Dietz (43) het fokomelie, ’n aangebore afwyking wat behels dat een of meer ledemate nie ontwikkel nie. Hy was vir 11 jaar ’n prokureur, maar sê hy het baie meer pret as ’n motiveringspreker.Swem is sy grootste passie, maar hy jag, hengel, ski en speel kegelbal, vlugbal en ook tromme.“Ek definieer myself nie as ’n gestremde nie.”Craig Dietz van Amerika is sonder arms en bene gebore. Hy is ’n motiveringspreker. Foto: Seugnet van ZylGeen arms, geen bene, geen probleem. Dit is die leuse waarvolgens Craig Dietz, wat sonder arms en bene gebore is, lewe. Foto: Seugnet van ZylHy sê sy uitdagings is nie noodwendig moeiliker as enigiemand anders s’n omdat hy nie arms of bene het nie.En om dit te bewys, glip hy uit sy rolstoel en spring op die tafel voor hom. Dan gaan lê hy skielik op sy rug, net om weer te wys hoe maklik hy weer kan opstaan.Dietz soek net aanhoudend na nuwe geleenthede om homself uit te daag.In 2008 het hy in die Pittsburg-driekampbyeenkoms as deel van ’n driekampspan die eerste keer 1 500 m in die Allegheny-rivier geswem.Nadat dié adrenaliengogga hom gebyt het, het hy sedertdien elke jaar aan dié byeenkoms deelgeneem en in 2012 het hy die 1 500 m vinniger as die gewone atlete geswem. In 2013 het hy die eerste keer die Midmar-myl in KwaZulu-Natal geswem.Dietz het verlede naweek weer aan dié swembyeenkoms deelgeneem waar hy gepoog het om 8 myl (sowat 12 km) ten bate van PinkDrive, ’n niewinsgewende organisasie vir borskankerbewusmaking, te swem.Dié organisasie het in 2011 in die Wes-Kaap begin met reisende eenhede by plaaslike klinieke om kankerverwante ondersoeke vir meer mense beskikbaar te maak. “Ek kon toe net 7 myl swem. Ek het aanvanklik gedink ek sal nie eens 1 myl kan swem nie en nou swem ek al 7 myl.”Hy swem op sy rug met ’n paddavoet aan sy stukkie regterbeen.Dietz sê sy familie is sy grootste bate.“Hulle het my nooit opgepiep nie. In plaas daarvan dat hulle iets vir my gedoen het, het hulle my altyd eerder gehelp om dit self te doen.”Sarah Masemene, ’n pasiënt van die Mediclinic Muelmed se neuro- en spinale rehabilitasiesentrum, saam met Craig Dietz.Foto: Seugnet van ZylSy sin vir humor het hom ook baie deur die lewe gehelp.“My ma het altyd gesê ek moet myself nie te ernstig opneem nie. Toe ek my eerste voertuig kry, het daar op die nommerplaat gestaan: ‘Look, Mom, no hands’.”Hy het op 21 sy rybewys gekry en bestuur sedertdien sy eie minibus. Verskeie aanpassings is aangebring sodat dit vir hom moontlik is.“Dis baie maklik om gefrustreerd te raak. Jy wil moed opgee omdat jy dit nie regkry nie, maar moenie ophou hoop nie.”Sarah Masemene (40), wat ’n kwadrupleeg is nadat haar kêrel haar in 2011 in die nek gesteek het, sê Dietz is ’n voorbeeld dat jy alles kan doen.Masemene ondergaan rehabilitasie by die sentrum sedert die ongeluk en skilder deesdae met haar mond.Sy sien haarself ook nie as ’n gestremde nie.“Gestremdheid is nie ’n doodsvonnis nie.
Yank sonder arms en bene gaan weer Midmar swem